Ines var meget imødekommende og hjælpsom. Hun svarede straks på alle henvendelser.
Hendes lejlighed er meget velbeliggende i den ene ende af centrum, ligger stille for trafikstøj og med skrå udsigt til Alcazaba-borgen.
Lejligheden er rummelig og velfungerende med stort køkken og masser af skabsplads i de to soveværelser med en dobbeltseng i hvert. Der er et stort badeværelse med WC samt et separat WC. Der er en mindre, men brugbar altan med sol fra morgen til først på eftermiddagen.
Der er 8 minutters gang til lufthavnsbussens (Bus A) endestation på Paseo del Parque (30 minutters kørsel til lufthavnen), 15 minutters gang til Malagueta-stranden og 6 minutters gang til Katedralen.
Glem ikke at spise billige og gode tapas på restauranten Picasso på Plaza de la Merced cirka 80 meter fra hoveddøren!